ভুয়ো নম্বর প্লেট লাগিয়ে ডাকাতির চেষ্টা! বিশেষ অভিযানে ধরল পুলিশ

ওয়েব ডেস্ক: ফের ডাকাতির (Robbery) চেষ্টা বানচাল করল পুলিশ (Police)। পাঁচ দুষ্কৃতিকে ধরা পড়ল পূর্ব মেদিনীপুরের (Purba Medinipur) পাঁশকুড়ায়। গোপন সূত্রে খবর পেয়ে রবিবার গভীর রাতে মেছোগ্রামের কাছে বাঁশতলা এলাকায় অভিযান চালিয়ে পাঁচজন দুষ্কৃতীকে গ্রেফতার করে পাঁশকুড়া থানার (Panshkura PS) পুলিশ। জানা গিয়েছে, ধৃতদের কাছ থেকে একনলা বন্দুক, কার্তুজ, ধারালো অস্ত্র এবং ভুয়ো গাড়ির নম্বর প্লেট উদ্ধার করেছে পুলিশ।

পুলিশ সূত্রে খবর, ধৃতদের মধ্যে দু’জন ঝাড়খণ্ডের বোকারো এলাকার বাসিন্দা, দু’জন পুরুলিয়ার এবং একজন উত্তর ২৪ পরগনার জগদ্দল থেকে এসেছে। এদের নাম দিলীপ সিং, মোহন গোরাই (বোকারো), বিজয় রাম, মহম্মদ ফিরাজ খান (পুরুলিয়া) এবং মহম্মদ ফুর খান (জগদ্দল)।

আরও পড়ুন: বরফ কারখানা থেকে বিষাক্ত অ্যামোনিয়া গ্যাস লিক করে অসুস্থ একাধিক

প্রাথমিক তদন্তে জানা গিয়েছে, এই ডাকাত দল পশ্চিম মেদিনীপুরের দাসপুর ও পূর্ব মেদিনীপুরের পাঁশকুড়া এলাকায় চুরি ও ডাকাতির ছক কষছিল। তারা গাড়িতে ভুয়ো সরকারি দফতরের নম্বর প্লেট লাগিয়ে এলাকায় ঘোরাফেরা করছিল। পুলিশের সন্দেহ এড়িয়ে চলার জন্যই এই পরিকল্পনা করেছিল তারা। অভিযানের সময় তাদের কাছ থেকে একনলা বন্দুক, দু’টি কার্তুজ, একটি ভোজালি, লোহার রড, দুটি বেসবল ব্যাট, তিনটি নম্বরপ্লেট এবং ডাকাতির কাজে ব্যবহৃত একটি টাটা মাঞ্জা গাড়ি উদ্ধার করা হয়েছে।

ধৃতদের বিরুদ্ধে একাধিক ধারায় মামলা রুজু করা হয়েছে। সোমবার তাদের আজ তমলুক জেলা আদালতে তোলা হয় এবং পুলিশি হেফাজতের আবেদন জানানো হয়েছে। পুলিশের প্রাথমিক অনুমান, এই দলটি রাজ্যের বিভিন্ন জায়গায় চুরি ও ডাকাতির সঙ্গে জড়িত।

দেখুন আরও খবর:

The post ভুয়ো নম্বর প্লেট লাগিয়ে ডাকাতির চেষ্টা! বিশেষ অভিযানে ধরল পুলিশ first appeared on KolkataTV.